PROTOKOLL I PRAKTIKËS KLINIKE

MBI PËRDORIMIN E DIU ME LEVONOGESTREL

Data e publikimit: 2020

Data e rishikimit: sipas nevojës

PËRMBAJTJA

[SHKURTIME 3](#_Toc52209880)

[1. OBJEKTIVI 3](#_Toc52209881)

[2. PERDORUESIT 3](#_Toc52209882)

[3. KUSH MUND TA PËRDORË DIU-në ME LEVONORGESTREL 4](#_Toc52209883)

[4. KUR DUHET TË FILLOHET 4](#_Toc52209884)

[5. GRATË QË NUK MUND TË PËRDORIN MIRENA: 6](#_Toc52209885)

[6. REKOMANDIME 7](#_Toc52209886)

[7. ALGORITËM 10](#_Toc52209887)

8. ANEKSE……………………………………………………………………………………………..11

[BIBLIOGRAFIA 13](#_Toc52209888)

# SHKURTIME

DIU-LNG - Dispozitivi intrauterin me levonorgestrel

PKU - Pilulat kontraceptive të urgjencës

SIP – Sëmundje inflamatore pelvike

**PËRKUFIZIMI DHE PROBLEMATIKA**

* Dispozitivi intrauterin me levonorgestrel (DIU-LNG) është një pajisje plastike në formën e shkronjës T, e cila çliron vazhdimisht sasi të vogla levonorgestreli (20 mcg ditore). (Levonorgestreli është një hormon progestin i përdorur gjerësisht në implantet dhe në pilulat kontraceptive orale).
* Ofruesi i shërbimit shëndetësor, i specializuar për procedurën e vendosjes së tij, e vendos atë në trupin e femrës përmes vaginës dhe cerviksit.
* Efektiviteti i tij është për 5 (pesë) vjet.
* Njihet edhe si sistemi intrauterin që çliron levonorgestrel, DIU-LNG, apo DIU hormonale.
* Shitet në treg me emrin Mirena.
* **Mekanizmi i veprimit**: Vepron kryesisht duke parandaluar rritjen e endometriumit.

# OBJEKTIVI

Objekt i këtij protokolli është njohja e:

1.1 Dispozitivit intrauterin me levonorgestrel (DIU-LNG);

1.2 Kohës së përdorimit të DIU-LNG-së;

1.3 Mekanizmit të veprimit;

1.4 Rolit të ofruesit të shërbimit shëndetësor;

1.5 Rëndësisë së këshillimit të klientit;

1.6 Menaxhimit të efekteve anësore gjatë përdorimit të metodës.

# PERDORUESIT E PROTOKOLLIT

Ky protokoll është hartuar dhe do të shërbejë si një mjet pune për të gjithë punonjësit shëndetësorë që ofrojnë shërbime të planifikimit familjar (mjekë familjeje, obstetër-gjinekologë, mami, infermiere).

# KUSH MUND TA PËRDORË DIU-në ME LEVONORGESTREL

* Gratë e moshës riprodhuese që kanë lindur, ose jo femije;
* Gratë që kanë lindur, pa shtrembërim të zgavrës së mitrës;
* Gratë që duan të përdorin kontraceptivë të besueshëm;
* Gratë që ushqejnë foshnjat me gji (postpartum);
* Gratë që kanë bërë abort (duke marrë parasysh mungesën e infeksioneve ose pas trajtimit të infeksioneve);
* Gratë me fluks të shtuar të menstruacioneve;
* Gratë që vuajnë nga anemia;
* Gratë që përjetojnë menstruacione të dhimbshme.
* Gra qe kane patur me pare shtatezani ektopike
* Gra qe kane patur semundje inflamatore pelvike
* Gra qe kane HIV me klinike te lehte ose pa simptoma, me ose pa terapi retrovirale

# KUR DUHET TË FILLOHET

|  |  |
| --- | --- |
| E RËNDËSISHME: Zakonisht, një grua mund të fillojë të përdorë DIU me LNG në çdo kohë që është e sigurt se nuk është shtatzënë. | |
| **Situata e gruas** | **Kur duhet të fillojë** |
| **Ka cikël menstrual, ose po kalon nga metoda johormonale** | Në çdo kohë gjatë muajit   * Nëse fillon brenda 7 ditëve pas fillimit të menstruacioneve, nuk ka nevojë të përdorë metodë mbështetëse. * Nëse kanë kaluar më shumë se 7 ditë nga fillimi i menstruacioneve, mund t`i vendoset DIU-ja me LNG në çdo kohë që është e sigurt se nuk është shtatzënë. Gjatë 7 ditëve të para pas vendosjes së DIU-së me LNG, do t`i duhet të përdorë një metodë mbështetëse. |
| **Po kalon nga një metodë hormonale** | * Menjëherë, nëse e ka përdorur metodën në mënyrë të vazhdueshme dhe të rregullt, apo nëse është e sigurt se nuk është shtatzënë. Nuk ka nevojë të prisni për ardhjen e menstruacioneve të radhës. Nuk ka nevojë të përdorë ndonjë metodë mbështetëse. * Nëse kalon nga injeksionet, mund t`i vendoset DIU-ja me LNG ditën që do të duhej të bënte injeksionin e radhës. Për 7 ditët e para pas vendosjes së DIU-së me LNG, do t`i duhet të përdorë një metodë mbështetëse. |
| **Menjëherë pas lindjes** | * Nëse nuk po ushqen foshnjë me gji, mund t’i vendoset në çdo kohë brenda 48 orëve pas lindjes. (Për vendosjen e DIU-LNG-së menjëherë pas lindjes nevojitet një ofrues i trajnuar i shërbimit shëndetësor.) Nëse kanë kaluar më shumë se 48 orë, shtyjeni vendosjen për të paktën 4 orë. * Nëse po ushqen foshnjë me gji, vendosja e DIU-së me LNG duhet të shtyhet derisa të kalojnë 4 javë nga lindja. |
| **Ushqen foshnjën ekskluzivisht me gji** |  |
| Më pak se 6 muaj pas lindjes së foshnjës | * Nëse ka lindur para më pak se 4 javësh, shtyjeni vendosjen e DIU-së me LNG derisa të kalojnë të paktën 4 javë nga lindja. Nëse nuk i janë kthyer menstruacionet, mund t`i vendoset DIU-ja me LNG në çdo kohë, në intervalin ndërmjet 4 javëve dhe 6 muajve. Nuk ka nevojë për përdorimin e ndonjë metodë mbështetëse. * Nëse i janë kthyer menstruacionet, mund t`i vendoset DIU-ja me LNG, siç këshillohet për femrat që kanë cikël menstrual. |
| Më shumë se 6 muaj nga lindja e foshnjës | * Nëse nuk i janë kthyer menstruacionet, mund t`i vendoset DIU-ja me LNG në çdo kohë që është e sigurt se nuk është shtatzënë. Do t`i duhet metodë mbështetëse gjatë 7 ditëve të para pas vendosjes së DIU-së me LNG. * Nëse i janë kthyer menstruacionet, mund t`i vendoset DIU-ja me LNG siç këshillohet për femrat që kanë cikël menstrual. |
| **Ushqen foshnjën pjesërisht me gji, ose nuk ushqen me gji** |  |
| Më pak se 4 javë pas lindjes së foshnjës | * Shtyjeni vendosjen e DIU-së me LNG derisa të kalojnë 4 javë nga lindja. |
| Më shumë se 4 javë pas lindjes së foshnjës | * Nëse nuk i janë kthyer menstruacionet, mund t`i vendoset DIU-ja me LNG në çdo kohë, nëse mund të përcaktohet se nuk është shtatzënë. Do t`i duhet të përdorë ndonjë metodë mbështetëse gjatë 7 ditëve të para pas vendosjes së DIU-së me LNG. * Nëse i janë kthyer menstruacionet, mund t`i vendoset DIU-ja me LNG siç këshillohet për femrat që kanë cikël menstrual. |
| **Nuk ka menstruacione (jo për shkak të lindjes së foshnjës apo ushqyerjes me gji)** | * Në çdo kohë, nëse mund të përcaktohet se nuk është shtatzënë. Do t`i duhet të përdorë ndonjë metodë mbështetëse për 7 ditët e para pas vendosjes së DIU-së me LNG. |
| **Pas një aborti** | * Menjëherë, nëse DIU-ja me LNG vendoset brenda 7 ditëve pas një aborti të tremujorit të parë ose të dytë, dhe nëse nuk ka prani të ndonjë infeksioni. Nuk ka nevojë për përdorimin e ndonjë metode mbështetëse. * Nëse kanë kaluar më shumë se 7 ditë pas një aborti të tremujorit të parë apo të dytë, mund t`i vendoset DIU-ja me LNG në çdo kohë që do të jetë e sigurt se nuk është shtatzënë. Do t`i duhet të përdorë ndonjë metodë mbështetëse për 7 ditët e para pas vendosjes së DIU-së me LNG. * Nëse ka prani të infeksioneve, trajtojeni ose referojeni dhe ndihmojeni klienten që të zgjedhë një metodë tjetër. Në qoftë se dëshiron sërish DIU me LNG, mund t`i vendoset pasi t’i jetë pastruar tërësisht infeksioni. * Për vendosjen e DIU-së me LNG pas një aborti të tremujorit të dytë, duhet trajnim i veçantë. Nëse nuk jeni të trajnuar në mënyrë të posaçme, shtyjeni vendosjen së paku për 4 javë pas abortit. |
| **Pas marrjes së pilulave kontraceptive urgjencës (PKU)** | * Mund t`i vendoset DIU-ja me LNG brenda 7 ditëve pas fillimit të menstruacioneve të radhës, ose në çdo kohë që është e sigurt se nuk është shtatzënë. Jepini një metodë mbështetëse ose kontraceptivë oralë, për t’i filluar në ditën që ka përfunduar me marrjen e PKU-ve, dhe t’i përdorë derisa t’i vendoset DIU-ja me LNG. |

# GRATË QË NUK MUND TË PËRDORIN MIRENA:

* Gratë shtatzëna (të dyshuara apo të njohura);
* Gratë me hemorragji vaginale (përpara se të identifikohet shkaku);
* Gratë me sëmundje aktuale inflamatore të pelvisit apo rikthim të SIP;
* Gratë me infeksione gjenitale;
* Gratë që kanë kryer abort septik, në tre muajt e fundit;
* Gratë me cervicit purulent;
* Gratë me displazi të qafës së mitrës;
* Gratë me tumore malinje të qafës së mitrës apo të mitrës;
* Gratë me sëmundje aktive të mëlçisë ose tumor të mëlçisë;
* Gratë me një shtrembërim të zgavrës së mitrës;
* Gratë me fibroid të mitrës;
* Gratë që vuajnë nga sëmundje të lidhura me një sensibilitet në rritje
* ndaj infeksionit;
* Gratë që janë tepër të ndjeshme ndaj përbërësve të Mirenës.

# REKOMANDIME

MENAXHIMI I EFEKTEVE ANËSORE TË ZAKONSHME DHE PROBLEME TË TJERA

|  |  |
| --- | --- |
| **Efektet anësore** | **Rekomandimet** |
| **Amenorreja** | Ndërprerja e menstruacioneve nuk nënkupton shtatzëni.  Nëse një grua është e shqetësuar nga fakti se nuk ka menstruacione për gjashtë javë, ajo duhet të testohet për shtatzëni. Nëse nuk është shtatzënë, duhet të qetësohet dhe të këshillohet mbi mekanizmin e veprimit të Mirenës. |
| **Ndryshimet në modelet e hemorragjisë** | Disa gra mund të përjetojnë shtim të lehtë të fluksit të hemorragjisë midis ciklit menstrual gjatë 3-6 muajve të parë të përdorimit. Me kalimin e kohës, kohëzgjatja e ditëve dhe fluksi menstrual do të ulet; disa gra përjetojnë ndërprerjen e menstruacione. Është e nevojshme që klientja të këshillohet lidhur me mekanizmin e veprimit të Mirenës. |
| **Fluks i lartë ose menstruacione te zgjatura me shume se 8 dite** | Përjashtoni sëmundjet inflamatore të legenit. Nëse është e nevojshme, trajtojeni. Në qoftë se nuk ka sëmundje dhe ka fluks e ditë menstruale të shtuara, këshillojeni klienten dhe trajtoni simptomat ekzistuese. Përshkruaj ipubrufen (me përjashtim të aspirinës) për të reduktuar hemorragjinë menstruale. Kryeni eko me ultratinguj (ECHO) për të kontrolluar nëse Mirena është e pozicionuar si duhet në zgavrën e mitrës. Nëse Mirena nuk është në pozicionin e duhur, hiqeni atë, vendosni një Mirenë të re ose këshillojeni klienten për zgjedhjen e një metode tjetër kontraceptive. |
| **Marrje mendsh** | Disa gra përjetojnë marrje mendsh pas vendosjes së Mirenës. Ky është një reagim normal ndaj Mirenës. Rekomandohet të bëhet një pushim për pak kohë pas vendosjes së saj. |
| **Fijet nuk janë të dukshme** | Bëjini një test shtatzënie. Zbuloni, përmes pyetjeve ndaj klinetes, nëse Mirena ka dalë. Nëse klientja nuk është shtatzënë dhe Mirena nuk ka rrëshqitur, këshillojeni të përdorë prezervativë, deri në identifikimin e plotë të Mirenës. Kontrolloni kanalin cervikal për fijet. Nëse fijet nuk duken në kanalin cervikal, referojeni për të kryer ECHO. Nëse gruaja nuk është shtatzënë dhe Mirena ka rrëshqitur, këshillojeni klienten të zgjedhë një metodë të re kontraceptive. |
| **Dhimbje të forta në pjesën e poshtme të abdomenit(**dyshimper ndonje semundje inflamatorepelvike SIP**)** | Testojeni klienten për IST. Nëse dyshohet ose zbulohet një infeksion, i përshkruhet antibiotik përpara vendosjes së Mirenës. Nëse klientja ka sëmundje akute inflamatore pelvike, trajtojeni me antibiotikë, në përputhje me standardet e vendosura. Nëse klientja dëshiron të vazhdojë përdorimin e Mirenës, nuk nevojitet që ajo të hiqet. Nëse klientja refuzon të përdorë më tej Mirenën, ajo hiqet pas fillimit të trajtimit me antibiotikë. Nëse trajtimi i sëmundjeve inflamatore pelvike rezulton i suksesshëm, Mirena duhet të hiqet dhe trajtimi me antibiotikë duhet të vazhdohet. |
| **Krampe dhe dhimbje** | Përjashtoni sëmundjet inflamatore të legenit ose shkaqe të tjera të dhimbjes. Ofroni kujdes mjekësor. Nëse Mirena është shkaku i dhimbjes, klientes i jepet analgjezik për reduktimin e dhimbjes. Nëse dhimbja është e fortë, Mirena duhet të hiqet dhe klientja do të ndihmohet për të zgjedhur një metodë tjetër kontraceptive. |

**KUSHTET QË KËRKOJNË KUJDES TË VEÇANTË**

|  |  |
| --- | --- |
| **Kushtet** | **Rekomandimet** |
| Hipertension, sëmundjet kardiovaskulare (iktus cerebral, infarkt miokardi) | Rekomandohet heqja e Mirenës. |
| Diabet | Monitorohet niveli i glukozës në gjak. |
| Migrenë | Rekomandohet heqja e Mirenës në rast të një migrene fokale me çrregullime asimetrike të shikimit apo simptoma të tjera të iktusit cerebral që shfaqen për herë të parë. |
| Infeksionet akute ose të përsëritura | Është i nevojshëm trajtimi me antibiotikë. Në rast se trajtimi nuk jep efektet e duhura, Mirena duhet të hiqet. |
| Dyshohet për neoplazi apo kancer të gjirit | Rekomandohet heqja e Mirenës. |
| Rritje e konsiderueshme e tensionit arterial (hera e parë) |
| Dhimbje koke të forta (hera e parë) |
| Ikter (hera e parë) |

|  |
| --- |
| **LNG - DIU per grate me HIV**  Grate qe jane me HIV mund te vendosin ne menyre te sigurt DIU nese ajo ka shenja te lehta klinike ose nuk ka fare shenja, nese eshte ose jo ne terapi antiretrovirale.  Grate qe kane infeksion te HIV me shenja te avancuara ose te renda te semundjes *nuk* duhet te vendosin DIU.  Nese nje grua infektohet me HIV duke qene me, nuk ka nevoje ta heqe ate.  Nje grua qe ka DIU dhe eshte me HIV klinika e semundjes avancon ose rendohet mund te mbaje DIU por duhet te monitorohet vazhdimisht per SIP.  Inkurajo grate qe jane me HIV ose jane ne rrezik per HIV te perdorin njekohesisht edhe DIU. Perdorimi konsistent dhe ne menyre korrekte prezervativet ndihmon ne parandalimin e HIV dhe IST.  Grate qe jane ne rrisk per HIV por nuk jane te infektuar me HIV mund ti inserohet DIU. DIU nuk rrit riskun per tu infektuar me HIV. |

# ALGORITËM

**PËR DIU-në ME LEVONOGESTREL**

**Klienteve me IST mund t’u vendoset DIU-ja 3 muaj pas trajtimit të tyre, nëse nuk ka rifillim dhe rrezik për një tjetër IST.**

Paraqet probleme

Nuk paraqet probleme

Po

Vlerësojeni klienten

Jo

A është shtatzënë?

Klientja dëshiron të përdorë DIU

• Referojeni për vendosjen e DIU-së

• Informacioni që jepet:

- Si të kontrollojë fijet;

- Efektet anësore;

- Shenja paralajmëruese;

- Rivizita.

• Të sigurohet që gruaja e di në lidhje me:

*Kohëzgjatjen optimale të përdorimit të DIU-LNG.*

Këshillohet për metoda të tjera kontraceptive

Këshillojini gratë sipas planeve të tyre riprodhuese

**ANEKSE**

**Pyetje depistuese për ekzaminim pelvik përpara vendosjes së DIU**

Kur kryeni ekzaminimin pelvik, pyetjet e mëposhtme do t`ju ndihmojnë të kontrolloni për shenja dhe gjendje të tjera, që do ta përjashtonin përdorimin e DIU. Nëse përgjigja ndaj të gjitha pyetjeve është "jo", atëherë mund t`i vendoset DIU. Nëse përgjigjja për ndonjërën nga pyetjet është "po", mos ia vendosni DIU.

Nëse përgjigjja për pyetjet nga 1 deri në 5 është "po", referojeni për diagnostikim dhe trajtim sipas rastit. Ndihmojeni të zgjedhë një metodë tjetër, ose këshillojeni të përdorë prezervativë, nëse përballet me ndonjë rrezik nga infeksionet seksualisht të transmetueshme (IST). Jepini prezerva- tivë, nëse është e mundur. Nëse vërtetohet IST apo sëmundja inflamatore pelvike (SIP), por klientja dëshiron sërish të vendosë DIU, ajo mund të vendoset pasi të keni përfunduar me trajtimin, nëse nuk rrezikohet për t’u riinfektuar përpara vendosjes.

**1.A ka ndonjë lloj lezioni ulceroz në vulvë, në vaginë apo në cerviks?**

☐ JO ☐ PO Infeksione seksualisht të transmetueshme (IST) të mundshme.

**2. A ndjen dhimbje në pjesën e poshtme të abdomenit kur i palponi qafën e mitrës?**

☐ JO ☐ PO Sëmundje inflamatore pelvike (SIP) e mundshme.

**3. A ka dhimbje gjatë palpacionit të adnekseve (të uterusit, ovareve apo tubave të fallopit)?**

☐ JO ☐ PO Sëmundje inflamatore pelvike e mundshme.

**4. A ka sekrecione cervikale purulente?**

☐ JO ☐ PO Sëmundje inflamatore pelvike e mundshme.

**5. A ka gjakosje të lehtë të cerviksit në prekje?**

☐ JO ☐ PO Infeksione seksualisht të transmetueshme ose kancer cervikal i mundshëm.

**6. A ka ndonjë anomali anatomike në kavitetin uterin, që do të pengonte vendosjen e saktë të DIU?**

☐ JO ☐ PO Nëse anomalia anatomike shtrembëron kavitetin uterin, vendosja e saktë e DIU mund të jetë e pamundur. Ndihmojeni atë të zgjedhë një metodë tjetër.

**7. A jeni në gjendje të përcaktoni madhësinë dhe/ose pozicionin e uterusit?**

☐ JO ☐ PO Përcaktimi i madhësisë dhe i pozicionit të uterusit përpara vendosjes së DIU është themelor për të siguruar vendosjen lart të DIU dhe për të pakësuar rrezikun e perforacionit. Nëse madhësia dhe pozicioni nuk mund të përcaktohen, mos e vendosni DIU. Ndihmojeni të zgjedhë një tjetër metodë.

**Kriteret mjekësore për përdorimin e**

**DIU me levonorgestrel**

Shtrojini klientes pyetjet për kriteret mjekësore për përdorimin e DIU me përmbajtje bakri. Po ashtu, parashtrojini pyetjet e mëposhtme për gjendjet e njohura shëndetësore. Nëse përgjigjet me "jo" për të gjitha pyetjet e mëposhtme dhe për pyetjet për DIU me bakër, nëse ajo dëshiron mund t`i vihet DIU me LNG. Nëse përgjigjet me "po" për ndonjërën prej pyetjeve, ndiqni udhëzimet përkatëse. Megjithatë, në disa prej këtyre rasteve klientes mund t’i vendoset DIU me LNG.

**1. A keni lindur fëmijë më pak se 4 javë?**

☐ JO ☐ PO Mund t`i vihet DIU me LNG menjëherë pasi kanë kaluar katër javë nga lindja (Shih Kur duhet të fillojë, në faqen tjetër).

**2. A keni trombozë të venave të thella apo tromboemboli pulmonare?**

☐ JO ☐ PO Nëse raporton se ka trombozë, ndërsa nuk është në terapi me antikoagulantë ndihmojeni të zgjedhë një metodë johormonale.

**3. A keni cirrhozë të mëlçisë, infeksion të mëlçisë apo tumor në mëlçi? (A i ka sytë dhe lëkurën e saj të verdhë të pazakontë? [Shenja të ikterit])**

☐ JO ☐ PO Nëse raporton sëmundje serioze aktive të mëlçisë (ikter, hepatit aktiv, cirrhozë të rëndë, tumor të mëlçisë), mos ia vendosni DIU me LNG. Ndihmojeni të zgjedhë një metodë johormonale.

**4. A keni aktualisht apo keni pasur në të shkuarën kancer të gjirit?**

☐ JO ☐ PO Mos ia vendosni DIU me LNG. Ndihmojeni të zgjedhë një metodë johormonale.

Për një klasifikim të plotë shih Kriteret mjekësore për përdorimin e kontraceptivëve, faqe 324. Sigurohuni që t`i shpjegoni përfitimet dhe rreziqet shëndetësore, si dhe efektet anësore të metodës që klientja juaj zgjedh. Gjithashtu, specifikoni ndonjë gjendje që mund ta bëjë këtë metodë të pakëshillueshme për klienten, kur kjo lidhet me klienten në fjalë.

# BIBLIOGRAFIA

1. *WHO 2012 A guide to family planning for community health Workers and their klient.*
2. *The Balanced Counseling Strategy: A Toolkit for Family Planning Service Providers*, León et al., Washington, DC: Population Council.
3. *National Guideline for Family Planning Services in Ethiopia*, MOH 2011.
4. *Elements of Family Planning Counseling and Reproductive Rights*, Mario Festin Lead Specialist, *Promoting Family Planning Department of Reproductive Health and Research World Health Organization, Training Course in Sexual and Reproductive Health Research*, Geneva 2012
5. *Clinical protocol family planning*, Ministry of Health Ukraine, 2006.
6. *Family planning-A global handbook for health care provider, revisited version 2011. A WHO Family Planning Cornerstone.*
7. *National Family Planning/Reproductive Health Service Protocols*, Revised edition 2009 Federal Ministry of Health Nigeria.
8. The ACQUIRE Project. 2008. *Counseling for effective use of family planning.Participant handbook*. New York: EngenderHealth/The ACQUIRE Project.
9. *Decision-Making Tool for Family Planning Clients and Providers World Health Organization (WHO)*, 2005 (NLM Classification: WA 550).
10. *Shëndeti Riprodhues, Praktik dhe udhërrëfyes*, Dr. Gaston LEGRAIN, Profesor Pierre DELVOYE, Profesor Justin RANJALAHY RASOLOFOMANANA**,**
11. *Family planning clinical protocols 2010*, Ohio department of halth 246 north high street Columbus, Ohio 43215.